**KRIZNA DESTILACIJA VINA**

**PRAVNA PODLAGA:** Uredba o spremembah in dopolnitvah Uredbe o ukrepih za odpravo motenj na trgu v vinskem sektorju zaradi pandemije COVID-19 (Uradni list RS, št. 69/21)

**KAJ:** Pridelovalcem vina se prizna podpora za količine vina, ki se ne tržijo in jih ni mogoče uskladiščiti. Alkohol, proizveden z destilacijo zadevanega vina, mora biti uporabljen za industrijske namene, med drugim za razkužila, farmacevtske izdelke in pridobivanje energije. Podpora se prizna za vino, ki je predmet destilacije, pridelano iz grozdja, pridelanega v Republiki Sloveniji v letih 2019 ali 2020. Prav tako je lahko predmet destilacije vino, ki je delno pridelano tudi iz grozdja starejših letnikov in če je vino izpolnjuje pogoj za oznako letnika 2019 ali 2020 v skladu s predpisi, ki urejajo označevanje vina, in je bilo vino prijavljeno v register pred 1. marcem 2021.

**KDO JE UPRAVIČEN:** Pridelovalec vina, vpisan v Register pridelovalcev grozdja in vina (v nadaljevanju: register), ki je imel na dan 1. marec 2021 v register prijavljenih vsaj 15.000 litrov vina letnika 2020 in:

* v register prijavljenih vsaj 100.00 litrov vina letnika 2020, pridelano iz grozdja, pridelanega v Republiki Sloveniji v letu 2019 ali 2020 v skladu s predpisi, ki urejajo označevanje vina, destilira ali oddaja v destilacijo najmanj 25.000 l vina (pogoj iz prve alineje prvega odst. 9.b čl. Uredbe),
* v register prijavljenih manj kot 100.000 l vina letnik 2020, pridelano iz grozdja, pridelanega v Republiki Sloveniji v letu 2019 ali 2020 v skladu s predpisi, ki urejajo označevanje vina, destilira ali oddaja  v destilacijo najmanj 5.000 l vina  (pogoj iz druge alineje prvega odst. 9.b čl. Uredbe),
* v register prijavljenih vsaj 15.000 l vina letnik 2020, pridelano iz grozdja, pridelanega v Republiki Sloveniji v letu 2019 ali 2020 v skladu s predpisi, ki urejajo označevanje vina, odkupljenega od pridelovalcev grozdja, destilira ali oddaja v destilacijo najmanj 25.000 l vina in v letu 2021 ni bistveno zmanjšal odkupa grozdja (pogoj iz prvega in drugega odstavka 9.a člena Uredbe).

**KDO NI UPRAVIČEN:**

Do finančne pomoči pa ni upravičen:

* pridelovalec vina, vpisan v register, ki je imel na dan 1. marec 2021 v register prijavljenih manj kot 15.000 litrov vina letnika 2020,
* vino, pridelano iz grozdja, ki ni pridelano v Republiki Sloveniji,
* pridelovalec vina, ki je v letu 2020 pridelal vino iz grozdja, odkupljenega od pridelovalcev grozdja in je v letu 2021 bistveno zmanjšal odkup grozdja,
* pridelovalec, ki je izključen iz prejemanja podpore po tretjem odstavku 41.a člena Zakona o kmetijstvu,
* pridelovalec, ki je na dan oddaje zahtevka za dodelitev podpore v osebnem stečaju, stečaju ali likvidaciji,
* pridelovalec, ki na dan oddaje zahtevka nima poravnanih zapadlih davčnih obveznosti in druge denarne nedavčne obveznosti v skladu z zakonom, ki ureja finančno upravo, v višini, ki presega 50 eurov,
* pridelovalec, ki za nakazilo dodeljenih sredstev nima odprtega transakcijskega računa v skladu s 35. členom Zakona o kmetijstvu,
* pridelovalec vina, ki obdeluje nezakonite zasaditve in površine, zasajene z vinsko trto brez dovoljenja.

**ROK ZA ODDAJO ZAHTEVKA:** Upravičenec lahko uveljavlja pomoč od objave Uredbe do **20. julija 2021**.

**VIŠINA:** Višina podpore znaša 0,80 EUR na liter vina, ki je predmet destilacije.

**POSTOPEK:** Upravičenec pošlje zahtevek za dodelitev podpore po pošti priporočeno na naslov: Agencija Republike Slovenije za kmetijske trge in razvoj podeželja, Dunajska cesta 160, 1000 Ljubljana, s pripisom »krizna destilacija vina«, ga odda v sprejemni pisarni agencije ali pošlje elektronsko na elektronski poštni predal aktrp@gov.si s kvalificiranim elektronskim podpisom do **20. julija 2021.**

Agencija lahko dodeli podporo upravičencu tudi na podlagi predplačil v kolikor upravičenec ob oddaji zahtevka ne razpolaga:

* z dokazilom o oddaji vina destilarni oz z dokazilom o destilaciji vina,
* z izjavo destilarne, da bo alkohol uporabljen izključno v industrijske namene in dokazilom o uporabi alkohola izključno v industrijske namene,
* izjavo destilarne, da za to vino ne bo uveljavljala pomoči za destilacijo vina iz sredstev EU ali druge države članice.

Upravičenec tako najpozneje **20. julija 2021** položi varščino v višini 110% pričakovane podpore z veljavnostjo najmanj tri mesece po nameravani destilaciji, ki je pogoj za dodelitev podpore v obliki predplačila. Varščina se vrne upravičencu po destilaciji in predložitvi prilog iz prve in druge alineje tretjega odstavka tega člena.

**IZPLAČILO PODPORE:** O izpolnjevanju pogojev odloči Agencija z odločbo, najpozneje do
30. septembra 2021.

**Zahtevek**  za dodelitev podpore za krizno destilacijo vina je dostopen na spodnji povezavi.

**Link do povezave:**